ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
4 มิ.ย. 2558

สรุปภาวะตลาดภาคเช้า : SET แกว่งกรอบแคบ – SET แกว่งระหว่างแดนบวก-ลบ เช่นเดียวกับทิศทางตลาดในภูมิภาค ซึ่งปรับตัวขึ้น-ลง คละเคล้ากันกันในช่วงเช้าวันนี้ แม้ว่าเมื่อคืนวานจะได้ปัจจัยบวกจากแนวโน้มการสรุปข้อตกลงระหว่างกรีซและเจ้าหนี้ที่หวังว่ามีความคืบหน้ามากขึ้น ด้านตลาดพันธบัตรเอเชียถูกแรงเทขายเช่นเดียวกันหลังจากการปรับคาดการณ์อัตราเงินเฟ้อของ ECB ขึ้นในการประชุมวานนี้ ด้านดัชนี SET index เปิดในแดนบวก ก่อนที่จะแกว่งในกรอบแคบระหว่างแดนบวก-ลบ และมาปิดภาคเช้าที่ระดับ 1479.23 จุด -0.19% ด้วยมูลค่าซื้อขายที่ 1.7 หมื่นลบ. กลุ่มหลักปรับตัวลงได้แก่พลังงาน -1.4%และ ICT -0.6% ในขณะที่อสังหาฯ +1.2%, ท่องเที่ยว +1.0% ปรับตัวขึ้น
 
กลยุทธ์ที่แนะนำ :ช่วงบ่าย: คาดแกว่งในกรอบแคบต่อ หลังจากช่วงเช้าย่อตัวลงทดสอบแนวต้านแรกที่ 1476 แล้วเด้งขึ้นมาได้ นักลงทุนควรใช้ระดับแนวรับที่ได้ให้ไว้ที่ 1476, 1467 เป็นโอกาสเข้าซื้อเพื่อเก็งกำไร เพื่อไปขายที่แนวต้าน 1486 และ 1492 จุด ส่วนภาพการลงทุนระยะกลางโดยรวมทางเทคนิคยังไม่น่าไว้ใจ สามารถปรับตัวลงต่อได้ ซึ่งวันศุกร์นี้ตลาดอาจจะกลับมากังวลต่อประเด็นการผิดนัดชำระหนี้ของกรีซอีกครั้ง หุ้นแนะนำตามสัญญาณเทคนิค ได้แก่ JAS (รับ 5.60 ต้าน 6.00 Cut 5.40) และ STPI (รับ 16.5 ต้าน 17.3 Cut 16.4)
 